CELEX: 32014R0705
Language: hr
Date: 2014-06-25 00:00:00
Title: Provedbena uredba Komisije (EU) br. 705/2014 оd 25. lipnja 2014. o određivanju uvozne carine primjenjive na lomljenu rižu

26.6.2014   
            
            
               HR
            
            
               Službeni list Europske unije
            
            
               L 186/53
            
         PROVEDBENA UREDBA KOMISIJE (EU) br. 705/2014
   оd 25. lipnja 2014.
   o određivanju uvozne carine primjenjive na lomljenu rižu
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1), a posebno njezin članak 183. točku (a),
   budući da:
   
               (1)
            
            
               Sporazumom između Europske unije i Tajlanda (2) o riži, odobrenim Odlukom Vijeća 2005/953/EZ (3), predviđa se da Unija mora primjenjivati uvoznu carinu u iznosu od 65 EUR po toni za lomljenu rižu.
            
         
               (2)
            
            
               Za provedbu Sporazuma između Unije i Tajlanda člankom 140. Uredbe Vijeća (EZ) br. 1234/2007 (4) određena je uvozna carina za lomljenu rižu u iznosu od 65 EUR po toni.
            
         
               (3)
            
            
               Uredba (EU) br. 1308/2013, kojom se stavlja izvan snage i zamjenjuje Uredba (EZ) br. 1234/2007, ne sadržava odredbu sličnu članku 140. Uredbe (EZ) br. 1234/2007. U pogledu uvoznih carina člankom 183. Uredbe (EU) br. 1308/2013 Komisija se ovlašćuje za donošenje provedbenih akata kojima se određuje primijenjena uvozna carina u skladu s pravilima određenima u, inter alia, međunarodnom sporazumu zaključenom u skladu s Ugovorom o funkcioniranju Europske unije.
            
         
               (4)
            
            
               Kako bi se i dalje poštovao Sporazum između Unije i Tajlanda, trebalo bi odrediti uvoznu carinu primjenjivu na lomljenu rižu,
            
         DONIJELA JE OVU UREDBU:
   Članak 1.
   Neovisno o stopi uvozne carine određene u Zajedničkoj carinskoj tarifi uvozna carina za lomljenu rižu obuhvaćenu oznakom KN 1006 40 00 iznosi 65 EUR po toni.
   Članak 2.
   Ova Uredba stupa na snagu trećeg dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 25. lipnja 2014.
      
         
            Za Komisiju
         
         
            Predsjednik
         
         José Manuel BARROSO
      
   
   
      (1)  SL L 347, 20.12.2013., str. 671.
   
   
      (2)  Sporazum u obliku razmjene pisama između Europske zajednice i Tajlanda u skladu s člankom XXVIII. GATT-a iz 1994. o izmjeni koncesija za rižu predviđenih u planu EZ-a CXL koji je priložen GATT-u iz 1994. (SL L 346, 29.12.2005., str. 26.).
   
      (3)  Odluka Vijeća 2005/953/EZ od 20. prosinca 2005. o sklapanju Sporazuma u obliku razmjene pisama između Europske zajednice i Tajlanda u skladu s člankom XXVIII. GATT-a iz 1994. o izmjeni koncesija za rižu predviđenih u planu EZ-a CXL koji je priložen GATT-u iz 1994. (SL L 346, 29.12.2005., str. 24.).
   
      (4)  Uredba Vijeća (EZ) br. 1234/2007 od 22. listopada 2007. o uspostavljanju zajedničke organizacije poljoprivrednih tržišta i o posebnim odredbama za određene poljoprivredne proizvode (Uredba o jedinstvenom ZOT-u) (SL L 299, 16.11.2007., str. 1.).